  Z A P I S N I K

11. sjednice Vijeća Gradske  četvrti Stenjevec
održane 22. svibnja 2018.
 Sjednica se održava u prostorijama PU Susedgrad, dvorana na 3. katu s početkom u 19,00 sati.  
Sjednicom predsjedava predsjednik VGČ Stenjevec Željko Jeger.
Konstatira se da je evidentiranjem članova utvrđeno je da je nazočno14 članova Vijeća. 
NAZOČNI : Željko Jeger, Zdravko Barešić, Domagoj Duvančić, Dominko Filipović, Vlado Kovačević, Gordana Osman, Davor Stanković, Mojmir Šoić, Slaven Imre, Ivan Zelenić, Ana Borčić, Marko Milanović Litre, Zoran Šplajt,  Marko Sladoljev, Stipe Čular, Tomislav Palac, Vladimir Andrić, Vladimir Ferdelji,
NENAZOČNI: Armando Sudar
OSTALI NAZOČNI: Hrvoje Hrestak – član VMO Špansko jug,  Kristina Starčević- voditeljica odsjeka Gradske četvrti Stenjevec, Jadranka Gobac - stručni referent 
Predsjednik Željko Jeger pozdravio je goste i  nazočne članove Vijeća, te konstatirao da je sjednici nazočno 14 članova Vijeća Gradske četvrti Stenjevec i postoji potrebna većina za donošenje pravovaljanih odluka.
Predsjednik je otvorio raspravu o Zapisniku s 10. sjednice VGČ Stenjevec. 

Nije bilo prijavljenih za raspravu.

Predsjednik Željko Jeger predložio je glasovanje o verifikaciji zapisnika s navedenim izmjenama.  
Konstatira se da je jednoglasno sa 14 glasova „za“ verificiran Zapisnik sa 10. sjednice VGČ Stenjevec. 

Predsjednik Željko Jeger predložio je dnevni red. Otvorio je raspravu. Nije bilo prijavljenih za raspravu. Predložio je glasovanje o usvajanju prijedloga dnevnog rada. 
Konstatira se da je jednoglasno sa 14 glasova „za“ usvojen slijedeći: 


DNEVNI RED:
1. Prijedlog Poslovnika o radu Vijeća Gradske četvrti Stenjevec

2. Prijedlog Odluke o izmjenama i dopunama Pravila Gradske četvrti Stenjevec

3. Prometna problematika na području Gradske četvrti Stenjevec

4. Prijedlog zaključka o prijedlogu uvođenja kontrole i naplate parkiranja na parkiralištima s južne strane Robnih terminala Jankomir

5. Prijedlog zaključka o korištenju sredstava s pozicije 174/3229 ¨ostali nespomenuti rashodi poslovanja¨ Vijeća Gradske četvrti Stenjevec

6. Prijedlozi zaključaka- davanje mišljenja po članku 86. Statuta Grada Zagreba

7. Informacije, pitanja i prijedlozi 

Točka 1.
Prijedlog Poslovnika o radu Vijeća Gradske četvrti Stenjevec

Na sjednicu dolazi Tomislav Palac. Konstatira se da je nazočno 15 članova Vijeća Gradske četvrti Stenjevec.

Predsjednik Željko Jeger obrazložio je izmjenu Poslovnika i naveo da je predloženo da član Vijeća mora biti nazočan barem na 50% točaka da bi mu se isplatila naknada.  Otvorio je raspravu. Nije bilo prijavljenih za raspravu. Stavio je prijedlog na glasovanje. 
Konstatira se da je većinom glasova i to s 12 glasova „za“ i 3 „suzdržana“ usvojen Poslovnik o radu Vijeća Gradske četvrti Stenjevec. 

Točka 2. 

Prijedlog Odluke o izmjenama i dopunama Pravila Gradske četvrti Stenjevec

Predsjednik Željko Jeger obrazložio je izmjenu Pravila i otvorio raspravu. Nije bilo prijavljenih za raspravu. Stavio je prijedlog na glasovanje. 

Konstatira se da su većinom glasova i to s 12 glasova „za“ i 2 „suzdržana“ usvojena Pravila Gradske četvrti Stenjevec. 

Točka 3. 
Prometna problematika na području Gradske četvrti Stenjevec

Predsjednik Željko Jeger dao je riječ voditelju radnog tijela za obavljane poslova iz područja prometa.

Domagoj Duvančić naveo je da je radno tijelo zaprimilo 9 zahtjeva. O zahtjevu za izgradnju  nogostupa na križanju Ulice Matije Divkovića i Nikole Gučetića neće se moći usvojiti zaključak jer nisu riješeni imovinsko pravni odnosi. Što se tiče izgradnje mosta u produžetku ulice Vlade Gotovca  i proširenje skretanja iz ulice Ante Mike Tripala desno prema mostu preko potoka Vrapčak, prema Pavlenskom putu, traži se izgradnja.

Slaven Imre naveo je vezano uz zahtjeve za postavljanje uspornika da nije prihvatljivo postavljanje uspornika na nekoliko desetaka metara. Treba pronaći neki drugi način kontrole brzine. 
Nakon provedene rasprave predsjednik je predložio glasovanje o prijedlozima. 

Konstatira se da je jednoglasno sa 15 glasova „za“ usvojen slijedeći:

ZAKLJUČAK

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet proširenje skretanja iz ulice Ante Mike Tripala desno prema mostu preko potoka Vrapčak, prema Pavlenskom putu.

Konstatira se da je jednoglasno s 15 glasova „za“ usvojen slijedeći:

ZAKLJUČAK

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet  izgradnju mosta u produžetku ulice Vlade Gotovca.
Na sjednicu dolaze Vladimir Andrić i Vladimir Ferdelji.  Na sjednici je nazočno 17 članova Vijeće. 

Predsjednik je predložio glasovanje u paketu za sve ostale točke koje se odnose na rješavanje prometne problematike. 

Konstatira se da su jednoglasno sa 17 glasova „ za“ usvojeni slijedeći: 

ZAKLJUČAK

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenja rješenja o postavljanju prometnog znaka prvenstva prolaza u Stenjevečkoj ulici kod broja 33 i obnovu pješačkog prijelaza
ZAKLJUČAK

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenja rješenja o postavljanju prometnih stupića u ulici Ivana Pergošića 3.

ZAKLJUČAK

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenja rješenja o  postavljanju uspornika u ulici Špansko prije i poslije križanja s ulicom Slavka Batušića.
ZAKLJUČAK

Vijeće Gradske četvrti Stenjevec traži od Gradskog ureda za prostorno uređenje, izgradnju Grada, graditeljstvo, komunalne poslove i promet donošenja rješenja o postavljanju uspornika u ulici Slavka Batušića ispred vrtića.

ZAKLJUČAK

Vijeće Gradske četvrti Stenjevec na osnovu zahtjeva Gradsko ureda za prostorno uređenje, izgradnju Grada, graditeljstvo,  komunalne poslove i promet potvrđuje da je voljno financirati postavljanje prometnih stupića na kolniku gdje je zabrana zaustavljanja i parkiranja u Ulici Antuna Šoljana sjeverno od k.br. 37. u sklopu Plana komunalnih akcija Gradske četvrti Stenjevec.

ZAKLJUČAK

Vijeće Gradske četvrti Stenjevec na osnovu zahtjeva Gradskog ureda za prostorno uređenje, izgradnju Grada, graditeljstvo,  komunalne poslove i promet potvrđuje da je voljno financirati postavljanje prometnih stupića na nogostupu u Ulici Antuna Šoljana kod k.br. 7 i 7a  u sklopu Plana komunalnih akcija Gradske četvrti Stenjevec.
Točka 4. 
Prijedlog zaključka o prijedlogu uvođenja kontrole i naplate parkiranja na parkiralištima s južne strane Robnih terminala Jankomir.
Predsjednik je otvorio raspravu. 

Davor Stanković naveo je da ne vidi svrhu uvođenja naplate parkiranja na tom parkiralištu kojeg koriste samo djelatnici Robnih terminala. To je veliko parkiralište koje nikad nije popunjeno do kraja. Smatra to ulaskom naplate parkiranja na mala vrata. 

Marko Sladoljev smatra također da je to ulazak naplate parkiranja na mala vrata i time se šalje loša poruka građanima. Stenjevec će biti najudaljeniji kvart u kojem se uvodi naplata parkirana. 

Tomislav Palac smatra da se treba uvažiti i to da parkiralište kod Metroa i City centra nemaju rampu. Uvođenjem naplate parkiranja sva vozila će se premjestiti na ta dva parkirališta. 

Vladimir Andrić naveo je da je protiv uvođenja naplate parkiranja. To je loša poruka građanima.

Vladimir Ferdelji naveo je da je na Skupštinu od strane gradonačelnika upućen prijedlog za uvođenje naplate parkiranja ali je to do sada uvijek odbijano. 

Vladimir Andrić naveo je da ukoliko Grad nije u mogućnosti osigurati kvalitetan pristup javnim gradskim prijevozom nema pravo uvoditi naplatu parkiranja jer su to automobili kojima djelatnici dolaze na posao. 

Željko Jeger naveo je da je ovdje riječ o industrijskoj zoni i ne spominje se niti jedan drugi kvart. Koristi se za poslovne korisnike i uredu bi bilo da se uvede naplata parkiranja. Tamo se parkiranju kamioni koji nemaju obvezu plaćanja parkiranja. 
Davor Stanković navodi da nije točno da se djelatnici mogu parkirati unutar firmi, koriste to parkiralište. Smatra da članovi Vijeća imaju pravo dati svoje mišljenje da su protiv naplate parkiranja. 

Vladimir Andrić također smatra da članovi Vijeća imaju pravo izraziti svoje mišljenje o uvođenju naplate parkiranja. 

Marko Milanović Litre ne vidi smisao uvođenje naplate parkiranja na parkiralištu kod Robnih terminala. 

Vladimir Ferdelji smatra da će se zona naplate parkiranja ubrzo proširiti s tog parkirališta na druga parkirališta jer jedan kontrolor nema što raditi cijeli dan na tom jednom parkiralištu. 

Nakon provedene rasprave predsjednik je predložio glasovanje o prijedlogu. 

Konstatira se da je  s 9 glasova „za“, 7 glasova „protiv“ i 1 „suzdržanim“ usvojen slijedeći: 
ZAKLJUČAK

Vijeće Gradske četvrti Stenjevec suglasno je s prijedlogom Gradskog ureda za prostorno uređenje, izgradnju Grada, graditeljstvo, komunalne poslove i promet o uvođenju kontrole i naplate parkiranja na parkiralištima s južne strane Robnih terminala Jankomir.

Točka 5. 
Ivan Zelenić dolazi na sjednicu. Na sjednici je nazočno 18 članova Vijeća. 

Prijedlog zaključka o korištenju sredstava s pozicije 174/3229 ¨ostali nespomenuti rashodi poslovanja¨ Vijeća Gradske četvrti Stenjevec

Predsjednik je kratko obrazložio prijedlog zaključka koji je izrađen na osnovu zahtjev OŠ „Tituš Brezovački“. 

Konstatira se da je jednoglasno sa 18 glasova „za“ usvojen slijedeći: 

Z A K L J U Č A K

                                                O KORIŠTENJU SREDSTAVA 


1. Vijeće Gradske četvrti Stenjevec odobrava isplatu sredstava iz razdjela 0502 Proračuna Grada Zagreba, na teret pozicije 174/3229 „ostali nespomenuti rashodi poslovanja“ Vijeća Gradske četvrti Stenjevec  za nabavu pribora za matematičku radionicu u OŠ „Tituš Brezovački“  u iznosu od 4.458,60 kn, prema ponudi broj 229 Poduzeća „Kreativa“, Ostrogovićeva 12, Zagreb.

     2.   Ovaj će zaključak izvršiti Gradski ured za mjesnu samoupravu. 
Točka 6. 
Prijedlozi zaključaka- davanje mišljenja po članku 86. Statuta Grada Zagreba

Vladimir Ferdelji naveo je da je promjena poslovnika usvojena na svim odborima i neće biti problema sa usvajanjem. Gospodarenje otpadnom nije pripremljeno do kraja. Nisu riješena neka pitanja poput Jakuševca, otpadnog mulja, otpada u velikim zgradama, plan prihoda od prodaje sekundarnih sirovina. Radi se o velikim  stvarima zbog kojih ta točka ne može biti usvojena.
Vladimir Andrić naveo je da bi se ta točka po Statutu trebala staviti na dnevni red. 

Predsjednik je naveo da u prijedlogu nema novih elemenata i zato nije stavljena na dnevni red. 

Na prošloj sjednici se o tome dugo raspravljalo. 

6.1.

Konstatira se da je većinom glasova i to s 15 glasova „za“ i 3 „suzdržana“ usvojen slijedeći: 






   Z A K LJ U Č A K 

Vijeće Gradske četvrti Stenjevec suglasno je s Prijedlogom odluke o izmjenama i dopunama Poslovnika Gradske skupštine Grada Zagreba.

6.2. 

Predsjednik je otvorio raspravu.

Vladimir Andrić naveo je da se ova točka ponovo pojavljuje na dnevnom redu, izmijenjeni su uvjeti natječaja i smatra da bi bilo dobro dobiti pojašnjenje.

Vladimir Ferdelji naveo je da je natječaj sastavljen tako da se kao uvjet navodi kadrovska struktura poduzeća. 

  Konstatira se da je većinom glasova i to s 8 glasova „za“  6 glasova „protiv“ i 4 „suzdržana“ usvojen slijedeći: 

   




  Z A K LJ U Č A K 

Vijeće Gradske četvrti Stenjevec nije suglasno s Prijedlogom odluke o izmjenama i dopuni Odluke o određivanju poslova javne rasvjete koji se financiraju iz proračuna Grada Zagreba.
6.3.   

Predsjednik je otvorio raspravu. 

Vladimir Ferdelji naveo je da je to samo usklađivanje sa Zakonom.

Nakon provedene rasprave predsjednik je predložio glasovanje o prijedlogu. 

Konstatira se da je s  15 glasova „za“ i 3 „suzdržana“ usvojen slijedeći:






Z A K LJ U Č A K 

Vijeće Gradske četvrti Stenjevec suglasno je s Prijedlogom odluke o preoblikovanju Razvojne agencije Zagreb -TPZ d.o.o. u javnu ustanovu „Razvojna agencija Zagreb za koordinaciju i poticanje regionalnog razvoja “.
6.4. 
Predsjednik je otvorio raspravu. 

Vladimir Ferdelji naveo je da se radi o stadionu NK Zagreb. NK Zagreb je prebačen u III. ligu pa im se neće produžiti koncesija. Planira se to zemljište prenamijeniti. Prijedlog nije prošao ni na jednom skupštinskom odboru. 

Konstatira se da je s 9 „za“, 8 „protiv“ i 1 „suzdržanim usvojen slijedeći:  


       
Z A K LJ U Č A K 

Vijeće Gradske četvrti Stenjevec suglasno je s Prijedlogom zaključka o dopuni Odluke o prihvaćanju prijenosa osnivačkih prava nad ustanovom Upravljanje sportskim objektima na Grad Zagreb i obavljanju osnivačkih prava i obveza.
6.5.

Predsjednik je otvori raspravu. 

Vladimir Ferdelji naveo je da je to prošlo na svim odborima svaka škola je dobro došla. 

Predsjednik je zaključio raspravu i predložio glasovanje o prijedlogu. 

Konstatira se da je s17 glasova „za“ i 1 „suzdržanim“ usvojen slijedeći: 
Z A K LJ U Č A K 

Vijeće Gradske četvrti Stenjevec suglasno je s Prijedlogom zaključka o davanju prethodnog mišljenja za donošenje odluke Vlade Republike Hrvatske da je gradnja Osnovne škole Dragutina Kušlana u interesu Republike Hrvatske.
6.6.

Prijedlog sporazuma Grada Zagreba i Sportskog centra Svetice povlači se sa dnevnog reda. 

6.7. 

Predsjednik je otvorio raspravu. 
Vladimir Ferdelji naveo je da je određen rok za prilagodbu na evropske propise po kojima sve septičke jame moraju biti nepropusne, te će se time povećavati broj pražnjenja septičkih jama. 

Prijedlog je da Vodovod i odvodnja d.o.o. preuzme pražnjenje septičkih jama besplatno za građane. Kako bi to Vodovodu i odvodnji biti preskupo oni bi se potrudili što prije uvesti odvodnju do tih objekata. 

Predsjednik je zaključio raspravu o predložio glasovanje. 

Konstatira se da je s 9 glasova „za“ , 6 „protiv“ i 3 „suzdržana“ usvojen slijedeći:

   Z A K LJ U Č A K 

Vijeće Gradske četvrti Stenjevec suglasno je s Prijedlogom zaključka o provođenju pripremnih radnji za davanje koncesija za pružanje javne usluge crpljenja, pražnjenja i odvoza otpadnih voda iz sabirnih i septičkih jama na području Grada Zagreba.
6.8.
Predsjednik je otvorio raspravu.

Vladimir Ferdelji naveo je da je Grad dao zemljište na kojem su izgrađeni stanovi, a sad kao protuvrijednost dobiva stanove za stambeno zbrinjavanje.

Predsjednik je zatvorio raspravu i predložio glasovanje o prijedlogu. 

Konstatira se da je s 10 glasova „za“, 5 glasa „protiv“ i 3 „suzdržana“ usvojen slijedeći: 

Z A K LJ U Č A K 

Vijeće Gradske četvrti Stenjevec suglasno je s Prijedlogom zaključka o sklapanju Ugovora o pružanju usluga Gradu Zagrebu u svrhu stambenog zbrinjavanja građana grada Zagreba u naselju Podbrežje.

Točka 7. 
Informacije, pitanja i prijedlozi 

Predsjednik je naveo da mu je jasno da svi članovi vijeća zastupaju stranke iz kojih dolaze, ali smatra da bi to u Vijeću trebalo biti malo manjeg intenziteta. Stalno se spominje da ništa nije napravljeno, a troši se puno vremena i energije da se projekti riješe. Situacija s Tržnicom Špansko je takva da se čeka kvalitetan idejni projekt koji svi, uključujući članove Vijeća, trebaju vidjeti. Izabran je koordinator za akciju preuređenja Tržnice. To je pročelnica Službe za MS gđa Renata Šimon. Navodi da se idejni projekt ne bi ni radio da Vijeće nije osiguralo sredstva za to. Nakon izrade idejnog projekta treba se izraditi glavni projekt. Tržnice za 2018. nisu osigurale ni jednu kunu. To bi trebalo staviti u Plan za 2019.  što se tiče bazena ugovoreno je projektiranje. Bazen sa svim dozvolama i javnom nabavom je terminski plan godinu dana. Za godinu dana trebala bi započeti gradnja bazena. Svi su se složili da se gradi novi dom zdravlja, ali  bi se to moglo kositi s novim Zakonom o zdravstvenom osiguranju. 
Stipe Čular naveo je da bi se po novom Zakonu u primarnu zdravstvenu zaštitu uključio dio službi iz bolnica. Puna implementacija bi bila korisna i bila bi  izvor prihoda za Domove zdravlja. Problem bi bio privatizacija ordinacija. Ukoliko bi domovi zdravlja išli u privatne ruke nitko neće htjeti ulagati u izgradnju. 

Predsjednik je naveo da je stvar u novcu, ne može se tražiti od Grada za izgradi dom zdravlja, a da od njega nema koristi. Pravi je problem u četvrti da 50% stanovnika GČ Stenjevec nema adekvatnu primarnu zdravstvenu zaštitu, lijeće se negdje drugdje.  Za vrtić je donesen zaključak i proveden je natječaj za idejni projekt. Trenutno nije upoznat sa situacijom. Na izmicanju dalekovoda se radi intenzivno, stalno se povlači pitanje tko će to platiti. U dogledno vrijeme taj bi se dalekovod mogao premjestiti u zemlju, radi se o izrazito velikom financijskim sredstvima potrebnim za to. 

Vladimir Ferdelji naveo je da se ove godine od Grada ne može očekivati ništa jer dospijeva na naplatu velika rata kredita. Što se tiče doma zdravlja GČ Stenjevec je u najlošijoj situaciji od svih gradskih četvrti, tako da bi se gradnja doma zdravlja možda mogla započeti u slijedećoj godini, ali ništa drugo. 

Predsjednik je naveo da insistira provođenje javnog natječaja za sve predviđene akcije. 

Vladimir Ferdelji naveo je da natječaji služe kao glavne isprike da se nešto ne napravi kao i imovinsko pravni odnosi. 

Tomislav Palac naveo je da je prije dva tjedna bila tribina o PGO. Bilo mi je drago što su neki kolege došli. U jednom trenutku Dominko Filipović je ustao i dao neprimjerenu izjavu, pomalo uvredljivu za sve sudionike. 

Marko Sladoljev naveo je da se kao alternativna lokacija za drobilicu građevinskog materijala naveo Jankomir. Zanima ga da li je predsjedniku to poznato.

Predsjednik je naveo ja mu nije poznato tako nešto, zadnja alternativna lokacija koja se spominjala po njegovom saznanju je Sisak.

Vladimir Ferdelji naveo je da bi se za postavljanje drobilice prvo trebao promijeniti prostorni plan. 
Vladimir Andrić zatražio je nazočne da pročitaju čl. 52 i čl. 53 Poslovnika kako bi se informirali. To je vrlo važno. 




Završeno u 21,10
Napomena: sjednica je fonografski snimana 

Zapisničar:

Jadranka Gobac
Predsjednik

Vijeća Gradske četvrti Stenjevec
Željko Jeger
